જ્યારે આપણે બીજાનાં સુખ-દુ:ખનો હિસ્સો બનીએ છીએ ત્યારે આપણે વ્યક્તિગત ચેતનાનાં સ્તરથી આગળ વધીને સાર્વભૌમિક ચેતનાનાં સ્તર સુધી પહોંચીએ છીએ. આધ્યાત્મિક સ્થિતિમાં અગ્રેસર બનવા માટે આ બધું જ જરૂરી છે. સાથોસાથ સાધના-ઉપાસના સમયે વ્યક્તિગત દૃષ્ટિએ મૌન જેવા ગુણો અપનાવવા જોઈએ ત્યારે સમાજ-રાષ્ટ્રને ઉપયોગી થવા માટે સેવા જેવા ગુણો પણ અપનાવવા જોઈએ. જેનાથી આપણે યોગી બનવાની સાથે ઉપયોગી પણ બની શકીએ.